
Narva Linnavalitsuse 08.02.2006.a määruse nr.207 “Narva linna valitseva mõju all oleva sihtasutuse raamatupidamisaruannete esitamisest” muutmine

Vastavalt Kohaliku omavalitsuse korralduse seaduse §30 lõike 1 punkti 3 ja Rahandusministri 11.12.2003.a määruse nr.105 “Riigi raamatupidamise üldeeskiri” (muudetud Rahandusministri 16.11.2006.a määrusega nr.55) alusel muuta Narva Linnavalitsuse 08.02.2006.a määrusega nr.207 kinnitatud “Narva linna valitseva mõju all oleva sihtasutuse raamatupidamisaruannete esitamisest”  järgmiselt:
1. punkt 4 sõnastada järgmiselt:

“4. Valitsussektorisse kuuluvad sihtasutused (tehingupartneri koodi neljas number on 3) esitavad alates 2008. aastast saldoandmiku iga kuu kohta. Ülejäänud saldoandmikud esitatakse iga kvartali kohta.  Saldoandmikud esitatakse aruandekuule või -kvartalile järgneva kuu viimaseks kuupäevaks, välja arvatud saldoandmikud aasta lõpu seisuga. Kord kvartalis, kvartali lõpu seisuga, viiakse läbi varade, kohustuste, tulude, kulude ja netovara saldode võrdlused teiste saldoandmike esitajatega vastavalt üldeeskirja § 52 lõikele 8. Saldode erinevuste korral, aga ka konsolideerimisgrupisiseste täiendavate kannete vajadusel viiakse saldoandmikesse korrigeerimisi vastavuses üldeeskirja § 52 lõikega 8 ja § 53 lõigetega 3 ja 4. Nimetatud võrdlused ja korrigeerimised lõpetatakse 7 tööpäeva jooksul saldoandmike esitamise tähtajast, välja arvatud saldoandmike korral aasta lõpu seisuga.”

2. Määrus jõustub seadusega sätestatud korras.

Tarmo Tammiste





Ants Liimets

Linnapea






Linnasekretär
Õiend

Narva Linnavalitsuse 08.02.2006.a määrusega nr.207 kinnitati Narva linna valitseva mõju all oleva sihtasutuse raamatupidamisaruannete esitamise. Vastava määruse kehtestamise aluseks oli  Rahandusministri 11.12.2003 määrus nr.105 “Riigi raamatupidamise üldeeskiri”. Rahandusministri 16.11.2006.a määrusega nr.55 muudeti Riigi raamatupidamise üldeeskirja sätteid (RTL 2006, 85, 1547), mis reguleerivad aruannete (saldoandmike) esitamise ja kontrollimise tähtaegu – aruannete esitamise tähtaega on lühendatud. Riigiraamatupidamiskohustuslaste üksused (tehingupartneri koodi neljas number on 0), kohaliku omavalitsuse üksused (tehingupartneri koodi neljas number on 1), muud valitsussektorisse kuuluvad avalik-õiguslikud juriidilised isikud (tehingupartneri koodi neljas number on 2) ning valitsussektorisse kuuluvad sihtasutused ja mittetulundusühingud (tehingupartneri koodi neljas number on 3) esitavad alates 2008. aastast saldoandmiku iga kuu kohta. Antud muudatus puudutab kõiki Narva linna munitsipaalasutusi, Narva Linnaelamu SA-st ja MTÜ-d Narva Spordikeskus. Ülejäänud asutuste saldoandmikud esitatakse iga kvartali kohta. Saldoandmikud esitatakse aruandekuule või -kvartalile järgneva kuu viimaseks kuupäevaks, välja arvatud saldoandmikud aasta lõpu seisuga, millised esitatakse hiljemalt järgmise aasta 28. veebruariks. Seoses muudatustega Riigi raamatupidamise üldeeskirjas tuleb muuta Narva Linnavalitsuse 08.02.2006.a määrust nr.207.

